Daily View – (P.M.) – บล.กสิกรไทย
Daily View - (P.M.) - บล.กสิกรไทย
19 ก.ย. 2559

Daily View – P.M. – บล.กสิกรไทย
 
Tactical Move
 
เดินเกมกลยุทธ์บ่าย
สรุปภาวะตลาดเช้า
– SET Index ปรับเพิ่มขึ้น 5.12 จุด (+0.35%) ปิดภาคเช้าที่ 1,484.19 จุด ด้วยมูลค่าการซื้อขาย 28,839.57 ลบ.
– Most Positive Impact: CPALL (1.39 จุด) DTAC (0.86 จุด) CPN (0.46 จุด)
– Most Negative Impact: BDMS (-0.48 จุด) BAY (-0.38 จุด) SCB (-0.35 จุด)
 
แนวโน้มตลาดบ่าย
– บรรยากาศตลาดผ่อนคลาย และยังคงมีแรงซื้อเข้าเก็งกำไรต่อเนื่อง ที่น่าสนใจก็คือกลุ่มโรงกลั่นวันนี้มีการปรับเพิ่มขึ้นโดดเด่นตามการพุ่งขึ้นของค่าการกลั่นตั้งแต่ต้นเดือน ก.ย. กว่า 45% โดยเฉพาะ TOP วันนี้บวกกว่า 2.2% ชี้นำให้ BCP SPRC น่าจะมีการปรับเพิ่มขึ้นตาม
– คาดว่าตลาดจะยังคงแกว่งตัวในเชิงบวกไปจนถึงช่วงการประชุม FOMC และการประชุมของ BoJ ในวันที่ 20-21 ก.ย. (BoJ รู้ผลในช่วงเช้าของวันที่ 21 ส่วน FOMC รู้ผลช่วงค่ำของวันเดียวกัน) ทั้งนี้ตลาดมีความคาดหวังต่อผลการประชุม 2 งานดังกล่าวค่อนข้างมาก โดยคาดว่า Fed จะยังคงอัตราดอกเบี้ยไว้ที่ 0.25-0.50% ต่อไปตามเดิม ขณะที่คาด BoJ จะมีการขยายขนาดวงเงิน QE เป็น 100 ล้านล้านเยน จากเดิมที่ 80 ล้านล้านเยนต่อปี และปรับลดดอกเบี้ยเงินฝากระหว่างธนาคาร Deposit Rate จาก -0.1% เป็น -0.3% รวมทั้งอาจมีการออกมาตรการยาแรงอื่นๆ เช่น การอัดฉีดเงินเข้าสู่มือประชาชนโดยตรง
– ด้วยความคาดหวังที่ค่อนข้างสูง หากเกิดกรณี Fed ขึ้นดอกเบี้ย และ BoJ ไม่มีการเปลี่ยนแปลงนโยบาย จะสร้างความผิดหวังให้ตลาดอย่างรุนแรงและทำให้ SET อาจต้องวนกลับลงมาต่ำกว่า 1,450 จุดอีกครั้ง
– บ่ายนี้ดัชนีน่าจะแหว่งระหว่าง 1,480 – 1,490 จุด กลยุทธ์ยังคงเลอืกกลุ่มหุ้นที่จะได้ประโยชน์จากการอ่อนค่าของเงินบาท ชื้นส่วนอิเล็กทรอนิกส์ KCE หุ้นที่ได้ประโยชน์จากดอกเบี้ยขาขึ้น BLA หุ้นกลุ่มที่ลงมากกว่าและมี Upside สูง โรงพยาบาล BH CHG
หุ้นแนะนำ: BLA MEGA KCE BH CHG
หุ้นเก็งกำไรระยะสั้น: –
 
Alternative Trading:
– SET50 Futures : รอ Follow Long เมื่อดัชนีผ่าน 947 จุด เพื่อเป้าหมายทำกำไรที่ 955 จุด